Gedagte vir die dag: VoetewassersFoto: jamiegrubb.wordpress.com As Ek dan, wat julle Here en Leermeester is, julle voete gewas het, moet julle ook mekaar se voete was. (Johannes 13:14) Deur sy hele aardse bediening heen het Jesus Christus deur woord en daad mense geleer hoe God wil hê hulle moet leef. Elke voorbeeld was gebaseer op liefde in die ware sin van die woord – liefde wat bereid is om op te offer ter wille van die naaste. Op die vooraand van sy kruisiging neem Jesus die gestalte van ’n dienskneg aan en was die voete van al sy dissipels, ook dié van Judas wat Hom sou verraai. Hierdie daad spreek van seënende genade, wat die hoofkenmerk is van die Christelike geloof en wat elke volgeling van Jesus moet streef om na te volg. Here Jesus, help my om ’n voetewasser te wees en so u koninkryk hier op aarde te help uitbrei. Amen.